**รายงานการประชุมประชาคมเพื่อทบทวนวิสัยทัศน์การพัฒนาขององค์การบริหารส่วนตำบล พ.ศ. 2562**

**วันที่ 6 มิถุนายน พ.ศ. ๒๕62**

**ณ ห้องประชุมองค์การบริหารส่วนตำบลวังดาล**

**...............................................**

**เริ่มประชุมเวลา ๑๐.๐๐ น.**

เมื่อครบกำหนดการประชุมประชาคม นายกองค์การบริหารส่วนตำบลตำบลวังดาลก็ได้กล่าวเปิดการประชุม ดังนี้

นายกองค์การบริหารส่วนตำบลฯ สวัสดีครับ ผู้เข้าร่วมประชุมทุกท่าน กระผมนายไพบูลย์ ช่างฉาย นายกองค์การบริหารส่วนตำบลตำบลวังดาล ในวันนี้ เป็นวันประชุมประชาคมเพื่อทบทวนวิสัยทัศน์การพัฒนาอบต. โดยงานวิเคราะห์นโยบายและแผนร่วมกับคณะกรรมการพัฒนาท้องถิ่นจัดประชุมประชาคมท้องถิ่น โดยมีส่วนราชการและรัฐวิสาหกิจที่เกี่ยวข้อง องค์กรชุมชน เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นการพัฒนา และประเด็นที่เกี่ยวข้อง รายละเอียดขอเชิญงานวิเคราะห์นโยบายและแผนอธิบายครับ

นักวิเคราะห์ฯ ทั้งนี้แนวทางการจัดทำแผนยุทธศาสตร์การพัฒนาในวันนี้ ได้นำข้อมูลจากแหล่งต่างๆ ดังนี้

1. แผนพัฒนาเศรษฐกิจและสังคมแห่งชาติ พ.ศ. ๒๕61 – ๒๕64
2. นโยบายของรัฐบาล
3. ยุทธศาสตร์การพัฒนาของจังหวัดฯ
4. แผนชุมชน
5. กรอบนโยบาย ทิศทางและแนวทางการพัฒนาองค์กรปกครองส่วนท้องถิ่นกับจังหวัดปราจีนบุรี

เอกสารตามที่กล่าวมานั้น ได้แจกให้กับทุกท่านแล้ว อย่างไรก็ตาม เราได้นำแผนพัฒนาองค์การบริหารส่วนตำบลวังดาลซึ่งมีวิสัยทัศน์ ประเด็นยุทธศาสตร์ และแนวทางการพัฒนา มาเป็นแนวทางการดำเนินงาน ดังนี้

## ยุทธศาสตร์และแนวทางการพัฒนาองค์การบริหารส่วนตำบลวังดาล

***วิสัยทัศน์*** “พัฒนาโครงสร้างพื้นฐาน ยกระดับคุณภาพชีวิต อนุรักษ์สิ่งแวดล้อม สร้างชุมชนให้ยั่งยืน”

**ประเด็นยุทธศาสตร์**ที่ 1

* ด้านโครงสร้างพื้นฐาน

**แนวทางการพัฒนา**

1. ก่อสร้าง ปรับปรุง บำรุงรักษา ถนน สะพาน ทางเท้า ท่อระบายน้ำ

2. การขยายเขตประปาหรือก่อสร้างประปาหมู่บ้าน

3. การขยายเขตบริการไฟฟ้าให้ทั่วถึง

4. พัฒนาระบบการชลประทานเพื่อการเกษตรอย่างทั่วถึง

5. พัฒนาระบบจราจร

**ประเด็นยุทธศาสตร์ที่ 2**

* ด้านการส่งเสริมและพัฒนาคุณภาพชีวิต

**แนวทางการพัฒนา**

1.การส่งเสริมและพัฒนาอาชีพ

2.การส่งเสริมและพัฒนาการศึกษา

3. การส่งเสริมและพัฒนาด้านสาธารณสุข

4. ด้านสวัสดิการชุมชน

5. ป้องกันยาเสพติด

6. สงเคราะห์เด็ก สตรี ผู้สูงอายุ ผู้ด้อยโอกาส ผู้พิการ ผู้ป่วยเอดส์

7.การสงเคราะห์และช่วยเหลือผู้ประสบภัยพิบัติ

8. การป้องกันและแก้ไขปัญหาจากอุบัติเหตุทางถนน ภัยจากสารเคมี และวัตถุอันตราย และภัยจากการกระทำของมนุษย์

**ประเด็นยุทธศาสตร์ที่ 3**

- ด้านการจัดระเบียบชุมชน/สังคม และการรักษาความสงบเรียบร้อย

**แนวทางการพัฒนา**

1. ความสงบเรียบร้อยและความปลอดภัยในชีวิตและทรัพย์สิน

2. ส่งเสริมประชาธิปไตย/การมีส่วนร่วม

**ประเด็นยุทธศาสตร์ที่ 4**

- ด้านการบริหารจัดการและการอนุรักษ์ทรัพยากรธรรมชาติและสิ่งแวดล้อม

**แนวทางการพัฒนา**

1. การสร้างจิตสำนึกและความตระหนักในการจัดการทรัพยากรธรรมชาติและสิ่งแวดล้อม

2. การจัดระบบบำบัดน้ำเสีย

1. การกำจัด การจัดการขยะ
2. การป้องกันและแก้ไขปัญหาจากภัยธรรมชาติ

**ประเด็นยุทธศาสตร์ที่ 5**

* ด้านศิลปวัฒนธรรม จารีตประเพณีและภูมิปัญญาท้องถิ่น

**แนวทางการพัฒนา**

การส่งเสริมศิลปวัฒนธรรม จารีตประเพณี และภูมิปัญญาท้องถิ่น

**ประเด็นยุทธศาสตร์ที่ 6**

* การพัฒนาเศรษฐกิจของชุมชนตามแนวทางเศรษฐกิจพอเพียงไปสู่ความยั่งยืน

**แนวทางการพัฒนา**

ส่งเสริมการแก้ไขปัญหาความยากจน

**ประเด็นยุทธศาสตร์ที่ 7**

* ด้านการบริหารจัดการบ้านเมืองที่ดี

**แนวทางการพัฒนา**

1. การสร้างจิตสำนึกและพัฒนาขีดความสามารถบุคลากรภาครัฐ

2. การเสริมสร้างประสิทธิภาพการปฏิบัติและการบริการประชาชน โดยยึดหลักธรรมาภิบาล (Good Governance)

3. ส่งเสริมการมีส่วนร่วมของทุกภาคส่วนในการบริหารจัดการและการตรวจสอบควบคุม

สำหรับข้อมูลที่ได้จากการประชาคมนั้นก็ได้นำมารวมเป็นหมวดหมู่ เริ่มจากข้อมูลพื้นฐานที่ได้มากจากแหล่งต่างๆ เราต้องนำมาจัดหมวดหมู่ก่อน ข้อมูลไหนที่เหมือนกัน คล้ายกันก็นำไปจัดเป็นหมวดหมู่เดียวกัน ปรากฏตามเอกสาร มีท่านใดจะเสนอเพิ่มเติมหรือไม่

สำหรับข้อมูลการจัดหมวดหมู่ที่ได้มาทั้งหมดได้แจกเอกสารให้กับทุกท่านแล้ว

นายบรรจงฯ ประเด็นยุทธศาสตร์ที่กำหนดไว้ตามแผนยุทธศาสตร์เดิมนั้นก็ดีอยู่แล้ว และสอดคล้องกับปัญหาความต้องการที่จะแก้ไขปัญหาความเดือดร้อนของประชาชน ซึ่งก็มีทั้งหมด 7 ประเด็นยุทธศาสตร์ด้วยกัน ปัญหาความต้องการของประชาชนเข้ากับหมวดหมู่ไหนก็นำไปจัดไว้ ซึ่งก็ได้วิสัยทัศน์ขององค์การบริหารส่วนตำบลตำบลวังดาล ที่ว่า พัฒนาโครงสร้างพื้นฐาน ยกระดับคุณภาพชีวิต อนุรักษ์สิ่งแวดล้อม สร้างชุมชนให้ยั่งยืน””

นายปรีชาฯ การแก้ไขปัญหาของประชาชนตามแนวทางการพัฒนา ตาม ประเด็นยุทธศาสตร์ สอดคล้องกับพันธกิจ และจุดมุ่งหมาย ตอบสนองต่อวิสัยทัศน์ขององค์การบริหารส่วนตำบลตำบลวังดาล ถ้าดำเนินการได้อย่างจริงจังจะเป็นเรื่องที่ดีมาก ซึ่งวิสัยทัศน์ พันธกิจ จุดมุ่งหมาย ประเด็นยุทธศาสตร์ แนวทางการพัฒนาที่กำหนดไว้นั้น เหมาะสมและสอดคล้องกับสภาพปัญหาแล้ว

นายเมธีฯ เห็นควรปรับเปลี่ยนแนวทางพัฒนาด้านจราจร ตาม หน้าที่โดยหลักเป็นของเจ้าหน้าที่ตำรวจอยู่แล้ว ออกและเพิ่มแนวทางการพัฒนาด้านการพัฒนาตามมาตรการด้านผังเมือง ทั้งนี้เนื่องจากปัจจุบัน องค์การบริหารส่วนตำบลตำบลวังดาลได้มีการศึกษาด้านผังเมืองเขตองค์การบริหารส่วนตำบลไว้แล้ว ดังนั้นเพื่อเป็นการสนองตอบต่อวิสัยทัศน์ขององค์การบริหารส่วนตำบล

นายกองค์การบริหารส่วนตำบลฯ ที่ประชุมเห็นด้วยหรือไม่

ที่ประชุม เห็นชอบให้มีการปรับเปลี่ยน มีท่านใดจะเสนออีกหรือไม่ ถ้าไม่มีขอปิดการประชุมประชาคมครับ

เลิกประชุมเวลา ๑๒.๐๐ น.

สุชาติ บัวศรี

(นายสุชาติ บัวศรี) บันทึกรายงานการประชุม

ปลัดองค์การบริหารส่วนตำบลตำบลวังดาล

ไพบูลย์ ช่างฉาย ผู้ตรวจรายงานการประชุม

(นายไพบูลย์ ช่างฉาย)

นายกองค์การบริหารส่วนตำบลตำบลวังดาล

**รายงานการประชุมผู้บริหาร ข้าราชการและพนักงานจ้าง ประจำปี พ.ศ. 2562**

**วันที่ 3 มิถุนายน พ.ศ. ๒๕62**

**ณ ห้องประชุมองค์การบริหารส่วนตำบลวังดาล**

**..............................................**

**ผู้มาประชุม**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายไพบูลย์ ช่างฉาย | นายก อบต. | ไพบูลย์ ช่างฉาย |  |
| 2 | นายอุดม ประนอม | รองนายก อบต. | อุดม ประนอม |  |
| 3 | นายชาญชัย อ่อนสว่าง | รองนายก อบต. | ชาญชัย อ่อนสว่าง |  |
| 4 | นายสมชาย กองคำ | เลขานุการนายก อบต. | สมชาย กองคำ |  |
| 5 | นายสุชาติ บัวศรี | ปลัด อบต. | สุชาติ บัวศรี |  |
| 6 | นางพรสมัย กุหลาบวงษ์ | ผู้อำนวยการกองคลัง | พรสมัย กุหลาบวงษ์ |  |
| 7 | นางสาวปิยาภรณ์ นามป่าสาย | ผู้อำนวยการกองช่าง | ปิยาภรณ์ นามป่าสาย |  |
| 8 | นายวิทยา จิตคำภา | หัวหน้าสำนักปลัด | วิทยา จิตคำภา |  |
| 9 | นางสาวสุพรรษา ศรีพุทธิรัตน์ | ผู้อำนวยการกองการศึกษาฯ | สุพรรษา ศรีพุทธิรัตน์ |  |
| 10 | นางสาวกรภัทร์ สรอยแก้ว | นักวิชาการคลัง ขำนาญการ | กรภัทร์ สรอยแก้ว |  |
| 11 | นายเมธี ลูกอินทร์ | นักทรัพยากรบุคคล | เมธี ลูกอินทร์ |  |
| 12 | นางสาวศศิกานต์ แย้มกลิ่น | นักพัฒนาชุมชน | ศศิกานต์ แย้มกลิ่น |  |
| 13 | นายยุทธนา ฉิมมาแก้ว | นิติกร | ยุทธนา ฉิมมาแก้ว |  |
| 14 | นายสมชาย พอใจไทย | นักวิชาการศึกษา | สมชาย พอใจไทย |  |
| 15 | นายสุรชัย พิมพ์สุข | เจ้าพนักงานป้องกันฯ | สุรชัย พิมพ์สุข |  |
| 16 | นายสุระเดช ไกรศรี | เจ้าพนักงานธุรการ | สุระเดช ไกรศรี |  |

เริ่มประชุมเวลา ๑๐.๐๐ น.

เมื่อที่ประชุมพร้อมแล้ว นายไพบูลย์ ช่างฉาย นายกองค์การบริหารส่วนตำบลวังดาล

เป็นประธานในที่ประชุมและดำเนินการประชุมตามระเบียบวาระดังนี้

ระเบียบวาระที่ 1 เรื่องประธานแจ้งให้ที่ประชุมทราบ

ไม่มี

ระเบียบวาระที่ 2 เรื่องรับรองรายงานการประชุมครั้งที่แล้ว

ไม่มีเนื่องจากเป็นการประชุมครั้งแรก

ระเบียบวาระที่ 3 เรื่องนำผลการประเมินความพึงพอใจและแรงจูงใจของข้าราชการมาปรับปรุงการทำงาน

ประธาน จากผลการประเมินความพึงพอใจและแรงจูงใจของข้าราชการ สรุปผลได้ดังนี้

- ด้านหน้าที่ความรับผิดชอบ อยู่ในระดับดี

- ด้านสภาพแวดล้อมในการทำงานและวัฒนธรรมองค์การ อยู่ในระดับดี

- ด้านผู้นำ อยู่ในระดับดี

- ด้านการประเมินผลการปฏิบัติงาน อยู่ในระดับดี

- ด้านสวัสดิการ อยู่ในระดับดี

- ด้านการพัฒนาบุคลากร/การสร้างความก้าวหน้าในสายงาน อยู่ในระดับดี

จากผลการประเมินดังกล่าวขอให้ทุกส่วนราชการและข้าราชการพนักงานจ้างในสังกัดร่วมกัน

ปรับปรุงกระบวนการทำงานให้มีประสิทธิภาพยิ่งขึ้น

มติที่ประชุม รับทราบ

ระเบียบวาระที่ 4 เรื่องอื่นๆ

ไม่มี

เลิกประชุมเวลา ๑๒.๐๐ น.

เมธี ลูกอินทร์

(นายเมธี ลูกอินทร์) บันทึกรายงานการประชุม

นักทรัพยากรบุคคล ปฏิบัติการ

ไพบูลย์ ช่างฉาย ผู้ตรวจรายงานการประชุม

(นายไพบูลย์ ช่างฉาย)

นายกองค์การบริหารส่วนตำบลตำบลวังดาล